વ્યક્તિના મેન્ટલ ડિસઓર્ડર પાછળ વીડિયો ગેમ્સ જવાબાદાર હોવાનો દાવો વર્લ્ડ હેલ્થ ઓર્ગેનાઇઝેશને કર્યો છે. ઇન્ટરનેશનલ ક્લાસિફિકેશન ઓફ ડિસીઝ અંતર્ગત આ વાત કહેવામાં આવી છે. રિસર્ચ કરનાર એજન્સીએ જણાવ્યું હતું કે, ગેમ્સની ચોક્કસ પેટન્ટ અને તેના પાત્રોની વર્તણૂક વ્યક્તિ પર સીધી અસર કરે છે. રોગના વર્ગીકરણ કરવા પાછળનો હેતું સ્વાસ્થ્ય નિષ્ણાંતોને એલર્ટ કરવાનો અને ગેમ્સ એડિક્ટેડ લોકોને યોગ્ય માનસિક સારવાર મળી રહે એ માટેનો છે. ગેમિંગ ડિસઓર્ડરના મુખ્ય ત્રણ લક્ષ્ણો છે. ગેમ્સમાં પાત્રોનો વ્યવહાર અને ગતિવિધિઓ જે વ્યક્તિમાં થોડું રહસ્ય જન્માવી ગેમ્સમાં જકડી રાખે છે. જેની માઠી અસર જે તે વ્યાપાર-ધંધા, વ્યવસાય, પરિવાર અને વ્યક્તિગત રીતે થાય છે.